
LIETUVOS RESPUBLIKOS
SVEIKATOS DRAUDIMO ĮSTATYMO NR. I-1343 2, 26 IR 27 STRAIPSNIŲ PAKEITIMO 
ĮSTATYMAS

2018 m.		Nr.
Vilnius

 straipsnis. 
Papildyti 2 straipsnį 14 dalimi:
„. Stacionarinės aktyviojo gydymo paslaugos – stacionarinės asmens sveikatos priežiūros paslaugos, teikiamos pacientams dėl ūmios ligos, lėtinės ligos paūmėjimo ar sužalojimo, kai reikalingas ištyrimas ir (ar) aktyvus medikamentinis, ir (ar) chirurginis gydymas, išskyrus dienos chirurgijos ir dienos stacionaro paslaugas.“

 straipsnis. 
Pakeisti 26 straipsnį ir jį išdėstyti taip:
„ straipsnis. Teritorinių ligonių kasų sutartys su asmens sveikatos priežiūros 
įstaigomis, vaistinėmis ir optikomis“
. Apdraustųjų asmens sveikatos priežiūros išlaidos apmokamos vadovaujantis teritorinės ligonių kasos ir asmens sveikatos priežiūros įstaigos sutartimis. 
. Teritorinės ligonių kasos sudaro sutartis dėl stacionarinių aktyviojo gydymo paslaugų teikimo ir apmokėjimo Privalomojo sveikatos draudimo fondo biudžeto lėšomis su asmens sveikatos priežiūros įstaigomis, kurios pagal Sveikatos priežiūros įstaigų įstatymo 11 straipsnio 1 dalį priskiriamos LNSS valstybės ir savivaldybių biudžetinių bei viešųjų įstaigų tinklui (toliau – tinklui priskiriamos įstaigos) ir turi licenciją sveikatos priežiūros veiklai, joms pateikus atitinkamą prašymą. Sutartys su kitomis tinklui nepriskiriamomis asmens sveikatos priežiūros įstaigomis dėl stacionarinių aktyviojo gydymo paslaugų teikimo ir apmokėjimo Privalomojo sveikatos draudimo fondo biudžeto lėšomis, turinčiomis licenciją sveikatos priežiūros veiklai ir pateikusiomis atitinkamą prašymą, sudaromos tik tuo atveju, jeigu tinklui priskiriamos įstaigos neužtikrina šių paslaugų teikimo pagal Sveikatos sistemos įstatymo 12 straipsnyje nustatytą jų teikimo mastą, ir tik dėl tos šių paslaugų dalies, kurios trūksta nustatytam jų teikimo mastui užtikrinti, ir jeigu jos atitinka visus šio straipsnio 4 dalyje nustatytus bendruosius reikalavimus bei šio straipsnio 5 ir 6 dalyse nustatytas sąlygas. 
. Sutartys dėl asmens sveikatos priežiūros paslaugų, išskyrus nurodytas šio straipsnio 2 ir 7 dalyse, su asmens sveikatos priežiūros įstaigomis (neatsižvelgiant į įstaigos nuosavybės ar teisinę formą), turinčiomis licenciją sveikatos priežiūros veiklai ir pateikusiomis atitinkamą prašymą, sudaromos, jeigu jos atitinka visus šio straipsnio 4 dalyje nustatytus bendruosius reikalavimus bei šio straipsnio 5 ir 6 dalyse nustatytas sąlygas. 
. Asmens sveikatos priežiūros įstaigų bendrieji reikalavimai:
)	asmens sveikatos priežiūros įstaiga užtikrina Privalomojo sveikatos draudimo fondo biudžeto lėšomis kompensuojamų asmens sveikatos priežiūros paslaugų teikimą pacientams bazinėmis kainomis;   
)	asmens sveikatos priežiūros įstaiga yra sumokėjusi visus mokesčius valstybei, nėra padariusi mokestinių ir kitų su sveikatos priežiūros paslaugų teikimu susijusių pažeidimų;
)	asmens sveikatos priežiūros įstaigos finansinių įsipareigojimų bendrojo (einamojo) likvidumo koeficiento reikšmė ne mažesnė kaip 1.
. Teritorinė ligonių kasa, neviršydama Sveikatos sistemos įstatymo 12 straipsnyje nustatyto paslaugų teikimo masto, sutartis dėl asmens sveikatos priežiūros paslaugų sudaro su šio straipsnio 4 dalyje nurodytas sąlygas atitinkančiomis asmens sveikatos priežiūros įstaigomis, įvertinusi jas Vyriausybės nustatyta tvarka pagal šiuos kriterijus:
)	atitinkamų asmens sveikatos priežiūros paslaugų, dėl kurių prašoma sudaryti sutartį, teikimo patirtis;
)	atitinkamas asmens sveikatos priežiūros paslaugas teikiančių gydytojų etatų skaičius;
)	suteiktų atitinkamų asmens sveikatos priežiūros paslaugų skaičius per metus;
)	atitinkamos planinės asmens sveikatos priežiūros paslaugos laukimo trukmė;
)	įstaigos įsipareigojimas teikti atitinkamas asmens sveikatos priežiūros paslaugas visa apimtimi;
)	įstaigoje teikiamų asmens sveikatos priežiūros paslaugų kompleksiškumas.
. Teritorinė ligonių kasa sutartį dėl asmens sveikatos priežiūros paslaugų sudaro su pagal šio straipsnio 5 dalyje nurodytus kriterijus geriausiai įvertintomis asmens sveikatos priežiūros įstaigomis. Šio straipsnio 5 dalyje nurodytų kriterijų siektinas reikšmes ir vertinimo pagal šiuos kriterijus tvarką nustato Vyriausybė.
. Sutartys dėl pirminės ambulatorinės asmens sveikatos priežiūros, slaugos ir palaikomojo gydymo paslaugų teikimo ir apmokėjimo sudaromos su licenciją sveikatos priežiūros veiklai turinčiomis ir pageidaujančiomis tokias sutartis sudaryti asmens sveikatos priežiūros įstaigomis Sveikatos sistemos įstatymo 12 straipsnyje nustatytam paslaugų teikimo mastui užtikrinti. 
. Vaistinėse išduoti kompensuojamieji vaistai ir medicinos pagalbos priemonės bei optikose išduotos kompensuojamosios medicinos pagalbos priemonės apmokamos pagal teritorinės ligonių kasos ir vaistinių bei optikų sutartis. Teritorinės ligonių kasos sudaro sutartis su pageidaujančiomis jas sudaryti vaistinėmis, turinčiomis licenciją farmacinei veiklai, ir su pageidaujančiomis sutartis sudaryti optikomis, gavusiomis notifikavimo pažymą apie teikiamų į Lietuvos rinką medicinos prietaisų įregistravimą (tai yra turinčiomis leidimą gaminti ir prekiauti akinių lęšiais). 
. Sutartys tarp teritorinių ligonių kasų ir asmens sveikatos priežiūros įstaigų, tarp teritorinių ligonių kasų ir vaistinių ar optikų sudaromos vadovaujantis Civiliniu kodeksu, šiuo ir kitais įstatymais bei sveikatos apsaugos ministro nustatyta tvarka. 
. Šiame straipsnyje nurodytų sutarčių tipines formas, kuriose nurodytos esminės sutarties sąlygos: sutarties šalių teisės ir pareigos, teisės aktuose nustatyti asmens sveikatos priežiūros paslaugų teikimo reikalavimai ar reikalavimai dėl išlaidų už vaistinėse išduodamus kompensuojamuosius vaistus ir medicinos pagalbos priemones, kainodaros taisyklės, atsiskaitymų tvarka, sutarties šalių atsakomybė, ginčų sprendimo tvarka, sutarties nutraukimo tvarka, sutarties galiojimas, papildymas ar sustabdymas, tvirtina Valstybinės ligonių kasos direktorius. Visi apdraustieji turi teisę susipažinti su šiomis sutartimis.“

 straipsnis. 
.	Pakeisti 27 straipsnio pavadinimą ir jį išdėstyti taip:
„ straipsnis. 
įstaigomis, vaistinėmis ir optikomis tvarka bei terminai“.
.	Pakeisti 27 straipsnio 1 dalį ir ją išdėstyti taip:
„. Teritorinė ligonių kasa sutartyje nustatytomis sąlygomis, neviršydama joje numatytų finansinių įsipareigojimų ir patvirtinto Privalomojo sveikatos draudimo fondo biudžeto asignavimų, apmoka asmens sveikatos priežiūros įstaigos, vaistinės ar optikos, su kuria ji yra sudariusi sutartį, pateiktas sąskaitas. Už apdraustiesiems suteiktas asmens sveikatos priežiūros paslaugas, išduotus kompensuojamuosius vaistus ar medicinos pagalbos priemones atsiskaitoma su asmens sveikatos priežiūros įstaigomis, vaistinėmis ir optikomis sveikatos apsaugos ministro nustatyta tvarka ir patvirtintomis bazinėmis kainomis.“
.	Pakeisti 27 straipsnio 2 dalį ir ją išdėstyti taip:
„. Sąskaitas už suteiktas asmens sveikatos priežiūros paslaugas ir išduotus kompensuojamuosius vaistus bei medicinos pagalbos priemones kartą per mėnesį asmens sveikatos priežiūros įstaigos, vaistinės ir optikos pateikia tai teritorinei ligonių kasai, su kuria yra sudariusios sutartį. Teritorinė ligonių kasa ne vėliau kaip per 30 dienų nuo sąskaitos gavimo dienos perveda pinigus sudariusioms su ja sutartis asmens sveikatos priežiūros įstaigoms, vaistinėms  ir optikoms atsiskaitydama pagal pateiktas sąskaitas. Jeigu teritorinės ligonių kasos laiku neatsiskaito, turi būti mokami delspinigiai įstatymų ir kitų teisės aktų nustatyta tvarka.“


 straipsnis. 
.	Šis įstatymas, išskyrus šio straipsnio 2 dalį, įsigalioja 2019 m. sausio 1 d. 
.	Lietuvos Respublikos Vyriausybė ir Lietuvos Respublikos sveikatos apsaugos ministras iki 2018 m. gruodžio 31 d. priima šio įstatymo įgyvendinamuosius teisės aktus.
.	Šis įstatymas taikomas sudarant sutartis dėl asmens sveikatos priežiūros paslaugų ir jų teikimo išlaidų apmokėjimo 2020 metams.

Skelbiu šį Lietuvos Respublikos Seimo priimtą įstatymą.

